***The Pawnshop***

Polònia (2022). 81 minuts.

VO en polonès. Subtitulada en català.

**:: Logline**

Una emotiva història, plena d’un humor boig i estrany, que mostra com els propietaris d’una casa d’empenyoraments lluiten per sobreviure mentre ajuden a aquelles persones més necessitades.

**:: Sinopsi curta**

La Jola i el Wiesiek són una excèntrica parella de negocis de Bytom, Polònia. Posseeixen, probablement, la casa d’empenyoraments més gran d’Europa, però amb el tancament de les mines i el creixement de l’atur el seu temps de glòria ha acabat i el negoci aviat es trobarà en el llindar de la insolvència. La relació de la Jola i el Wiesiek es posa a proba i els propietaris fan una última empenta per salvar el seu negoci, i el seu amor.

**:: La història**

La Jola i el Wiesiek són una excèntrica parella de negocis de Bytom, Pòlonia. Posseeixen, probablement, la casa d’empenyoraments més gran a Europa. No obstant, el seu temps de glòria ha acabat degut al tancament de les mines i el creixement de l’atur a la ciutat.

Privats de queviures, els habitants de la “Detroit Polonesa” cada cop empenyoren més objectes absurds i sense ús. Ni les boges idees de màrqueting d’en Wiesiek, ni el tendre cor de la Jola poden ajudar a la decadent economia. Ella ajuda els clients no només amb paraules ambles, sinó també amb una sopa calenta o una manta. Tot i que la casa d’empenyoraments porta pèrdues, aquesta s’ha convertit en un centre de vida important per a la comunitat local.

El negoci aviat es trobarà en el llindar de la insolvència i la relació de la Jola i el Wiesiek es posarà a proba.

Una història que mostra com davant d’un desastre imminent, la creativitat i la força no tenen límits.

**:: El director**

Lukasz Kowalski és director, periodista i creador de programes televisius. Està graduat al Departament de Filologia a la Universitat de Silesia de Katowice, i a la Wadja School, la Facultat de Belles Arts de Varsòvia.

Des del 2007 està associat professionalment amb la televisió Polonesa (TVP). És autor de 170 curts documentals i reportatges d’investigació en diversos canals de la TVP. Ha guanyat diversos premis en les competicions nacionals de periodisme més prestigioses.

Des de 2018 és copropietari de 4:30 Studio, una productora de Katowice. A més, ha participat en moltes màster classes, tallers i entrenaments professionals en el món dels mitjans i de la direcció cinematogràfica.

**:: Fitxa** **tècnica**

**Guió i Direcció:** Lukasz Kowalski

**Edició:** Adriana Fernandez Castellanos, Filip Kowalski, Jakub Darewski i Kosma Kowalczyk

**Fotografía:** Stanislaw Cuske

**Música:** Krzysztof Janczak

**Disseny de so:** Katarzyna Szczerba

**Producció:** Anna Mazerant, Lukasz Kowalski

**Productors:** 4.30 Studio

**Co-productors:** Canal+ Poland, Silesia Film Institute

**Distribució:** DocsBarcelona Distribution

**:: Premis i festivals**

* Seleccionada al CPH: DOX, Doc Alliance Award – Dinamarca, 2022
* Seleccionada al CPH:DOX, Next: Wave Award – Dinamarca, 2022
* Seleccionada al Docslisboa International Film Festival, Doc Alliance – Portugal, 2022